cyanic-selkie/wikianc huggingface dataset:
Festivāla iela (Rīga)
Festivāla iela ir iela Rīgā, Latgales priekšpilsētā, Ķengaragā. Tā sākas krustojumā ar Aviācijas ielu un Rasas ielu un beidzas krustojumā ar Ikšķiles ielu. Kopējais ielas garums ir 430 metri, tā klāta ar asfalta segumu. Festivāla ielā ir dažāda veida dzīvojamā apbūve.
1950. gada Pasaules čempionāts hokejā
Trīspadsmito reizi par čempioniem kļuva Kanādas hokeja izlase.
Festivāla iela (Rīga)
Vēsture
Festivāla iela ir izveidota 1961. gadā ar tagadējo nosaukumu.
Ielu savienojumi
Festivāla iela krustojas ar šādām ielām:
Mežezers
Mežezers var būt:
Novijrozdila
Novijrozdila ir apgabala nozīmes pilsēta Ukrainas rietumos, Ļvivas apgabalā. Sākusi veidoties Ukrainas PSR no 1953. gada līdz ar sēra ieguves attīstību. Mūsdienās sēra ieguve nenotiek.
Alesandro Florenci
Alesandro Florenci (dzimis ) ir Itālijas futbolists, aizsargs, Itālijas futbola izlases dalībnieks. Kopš 2022. gada spēlē Itālijas Serie A kluba AC Milan sastāvā.
Sasniegumi
Paris Saint-Germain
Milan
Itālija
Noršēpinga
Noršēpinga ir pilsēta Zviedrijas austrumos, Esterjētlandes lēnē.
Pilsētai cauri tek Mūtalas upe, kas netālu no Noršēpingas ietek Baltijas jūrā. Upe un tuvējais jūras līcis ļāva šeit izveidot dzirnavas tekstila, papīra ražošanai, kā arī kuģu būvētavas. Straujš rūpniecības uzplaukums un industrializācija norisinājās 19. gadsimtā. Tāpēc nereti Noršēpinga tiek saukta arī par "Zviedrijas Mančestru" vai "Pekinu". Lai arī 20. gadsimtā vairākas no iepriekšminētajām nozarēm zaudēja savu nozīmi vai pavisam pazuda no pilsētas, tomēr tās centrā gar Mūtalas upi joprojām ir apskatāms kādreizējā industriālā apbūve.
Mūsdienās Noršēpingā, kuras kopējā platība ir 35 kvadrātkilometri, dzīvo vairāk kā 87 tūkstoši zviedru. Pilsētā darbojas universitāte, Noršēpingas Zinātnes parks un citas izglītības iestādes. Noršēpingā atrodas Zviedrijā lielākais zoodārzs.
Daito salas
Daito salas (ja, Daitō-shotō; agrāk — Borodino salas) ir triju koraļļu salu grupa Filipīnu jūras ziemeļrietumos, austrumos no Nansei salām. Pieder Japānai un administratīvi ietilpst Okinavas prefektūrā. Salu grupa sastāv no trijām salām — ziemeļdaļā divas lielākās apdzīvotās Minamidaito un Kitadaito un 170 km uz dienvidiem neapdzīvotā Okinodaito.
Fēlikss Reda
Politiskā karjera
Reda 16 gadu vecumā kļuva par SPD biedri. Maincas Universitātē viņa studēja politiku un publicitātes zinātnes. 2009. gadā Reda kļuva aktīva vietējā Pirātu partijā un no 2010. līdz 2012. gadam viņa bija Junge Piraten vadītāja. 2013. gadā viņa bija viena no Young Pirates of Europe līdzdibinātājām. 2014. gada janvārī viņa tika izvēlēta par Vācijas Pirātu partijas pirmo kandidātu Vācijas Eiropas Parlamenta vēlēšanās. Partija ieguva vienu deputāta vietu.
Eiropas Parlamentā Reda pievienojās Greens/EFA grupai. Viņa ir Juridisko jautājumu komitejas biedre, kā arī Iekšējā tirgus un patērētāju aizsardzības komitejas un Petīciju komitejas biedra aizvietotāja. Viņa darbojas arī starpgrupā, kas nodarbojas ar digitālajām problēmām.
Autortiesību reforma
Sākot pildīt Eiropas Parlamenta deputātes pienākumus Reda paziņoja, ka savā termiņā fokusēsies uz autortiesību reformām.
2014. gada novembrī Reda tika nozīmēta ziņojuma sagatavošanai par 2001. gada autortiesību direktīvu. Viņas ziņojuma melnraksts ieteica Eiropas Savienības līmeņa harmonizāciju autortiesību izņēmumiem, autortiesību termiņa ilguma samazināšanu, plašus izņēmumus izglītojošiem mērķiem un autoru pozīciju uzlabošanu sarunās ar izdevējiem un citus ieteikumus.
1746. gads Latvijā
Šajā lapā ir apkopoti '''1746. gada notikumi Latvijas vēsturē'''. Kurzemes, Zemgales un Sēlijas vēsturiskās zemes atradās Kurzemes un Zemgales hercogistes sastāvā. Piltenes apgabals pakļāvās tiešai Polijas-Lietuvas kopvalsts pārvaldei, saglabājot savu autonomiju, statūtus, landtāgu un tiesu. Vidzemes vēsturiskā zeme atradās Krievijas Impērijas Rīgas guberņas Rīgas un Cēsu provinču sastāvā. Latgales vēsturiskā zeme kā Inflantijas vaivadija atradās Polijas-Lietuvas kopvalsts sastāvā.
Fēlikss Reda
Autortiesību reforma
Iesaistīto pušu reakcija bija dažāda. Vācijas mākslinieku koalīcija Initiative Urheberrecht visumā pieņēma melnrakstu, bet Francijas mantisko tiesību kolektīvā pārvaldījuma organizācija SACD apgalvoja, ka tas ir "nepieņemams"; autortiesību aktīvists Korijs Doktorovs nosauca ieteikumus par "pārsteidzoši saprātīgiem", bet bijusī Zviedrijas Pirātu partijas Eiropas Parlamenta deputāte Amēlija Andersdotera kritizēja tos kā pārāk konservatīvus.
Personīgā dzīve
2022. gada 26. janvārī Reda paziņoja, ka ir transdzimuma persona un turpmāk izmantos vārdu Fēlikss.
87 (skaitlis)
87 (astoņdesmit septiņi) ir naturāls skaitlis, kas veselo skaitļu rindā atrodas starp 86 un 88. Gada astoņdesmit septītā diena ir 28. marts (garajā gadā 27. marts).
Romiešu skaitļu sistēmā astoņdesmit septiņi tiek pierakstīts šādi — LXXXVII, bet binārajā skaitīšanas sistēmā astoņdesmit septiņi ir 10101112, oktālajā skaitīšanas sistēmā — 1278 un heksadecimālajā skaitīšanas sistēmā — 5716. Astoņdesmit septiņi ir nepāra skaitlis.
Ķīmisko elementu periodiskā tabulā astoņdesmit septiņi ir francija (Fr) atomskaitlis. Astoņdesmit septiņi arī ir ASCII kods "W" simbolam, bet starptautisko tālsarunu kodu sarakstā šis kods nav piešķirts nevienai valstij.
Amjēna
Amjēna (fr, ; pcd) ir komūna un pilsēta Francijas ziemeļos, Odefransas reģionā. Tas ir Sommas departamenta administratīvais centrs, kā arī bija vēsturiskā reģiona Pikardijas centrs. 2021. gadā Amjēnā dzīvoja 135 tūkstoši iedzīvotāju. Tā atrodas 120 kilometrus uz ziemeļiem no Parīzes un 100 kilometrus uz dienvidrietumiem no Lilles.
Pilsētā atrodas Amjēnas katedrāle, kas ir lielākā gotiskajā stilā celtā katedrāle Francijā. Amjēnā savas dzīves pēdējos 34 gadus dzīvoja slavenais franču rakstnieks Žils Verns. Amjenā ir dzimis un audzis Francijas prezidents Emanuels Makrons.
Vēsture
Mūsdienu Amjēnas vietā, pirms Senā Roma iekaroja Galliju, atradās Samarobrivas (‘Sommas tilts’) apmetne, kas bija gallu cilts ambiānu galvenā apmetne. Pēc romiešu iekarojumiem, apmetne tika pārsaukta latīņu nosaukumā Ambianum, kas norādīja uz šo gallu cilti. 4. gadsimtā Amjēnā ieviesa kristietību un, saskaņā ar leģendu, par tās pirmo bīskapu kļuva Svētais Fermins. No 5. gadsimta tā ietilpa Franku valstī, no 9. gadsimta — Rietumfranku valstī.
No 1220. līdz 1270. gadā tika celta Amjēnas katedrāle, kas mūsdienās ir lielākā gotiskajā stilā celtā katedrāle Francijā. Līdz 1477. gadam Amjēna ietilpa Burgundijas hercogistes sastāvā, bet pēc tam tā bija Francijas Karalistes pakļautībā. 17. gadsimtā, karaļa Luijs XIII valdīšanas laikā, Amjēnā uzcēla vairākus jaunus civilos un reliģiskos objektus.
Pirmā pasaules kara laikā Amjēna tika stipri nopostīta. Arī Otrajā pasaules karā tā stipri cieta. Pēc Otrā pasaules kara pilsēta tika atjaunota ar platiem bulvāriem.
Sports
Francijas futbolā pilsētu pārstāv futbola klubi Amiens SC un AC Amiens.
Gotfrīds de Bujons
Gotfrīds de Bujons (fr, de, la); dzimis, miris ) bija Flandrijas izcelsmes krusta karotājs. Būdams viens no Pirmā krusta kara līderiem, pēc Jeruzalemes iekarošanas 1099. gadā kļuva par Jeruzalemes karali. Tā kā uzskatīja, ka patiesais Jeruzalemes karalis ir Kristus, pieņēma Svētā Kapa aizstāvja (Advocatus Sancti Sepulchri) titulu. Gotfrīda dzīvi jau viduslaikos bija idealizētu leģendu avots.
Jānis Ošlejs
Jānis Ošlejs ir latviešu uzņēmējs, ekonomists.
Burganbresa
Burganbresa ir pilsēta Francijas austrumdaļā Ronas-Alpu reģionā, Ēnas departamenta administratīvais centrs. Pilsēta izvietojusies Juras kalnu rietumu pakājē Saonas pietekas Risūzas krasta 70 km no reģiona centra Lionas. Bijusī Bresas provinces centrs.
Vēsture
1250. gadā ieguvusi brīvpilsētas statusu. 15. gadsimtā Savojas hercogs izvēlējās pilsētu par Bresas provinces galvaspilsētu. 1535. gadā nonāca Francijas sastāvā, bet atgriezta hercogam 1559. gadā līdz 1601. gadam.
Vēstures piemineklis
Vēstures piemineklis ir teritorija, vieta, ēka, būve, priekšmets, kas saistīts ar kādu nozīmīgu, ievērojamu vēsturisku notikumu vai personu. Šiem pieminekļiem ir zinātniska, kultūrvēsturiska un izglītojoša nozīme. Pieder pie kultūras pieminekļiem.
Latvijā valsts aizsardzībā atrodas vairāk nekā 100 vēstures pieminekļi, starp kuriem ir dažādu kultūras un sabiedrisko darbinieku dzimšanas, dzīves vietas, dažādu skolu ēkas, robežzīmes u.c.
Dainis Vanags
Dainis Vanags (dzimis Zālītes pagastā) ir latviešu skolotājs, sabiedriskais darbinieks un politiķis, bijušais Latvijas Augstākās Padomes deputāts (1990—1993).
Dzīvesgājums
Dzimis Zālītes pagastā, pēc mātes nāves 1957. gadā pārcēlās dzīvot pie tēva vecākiem Gulbenē. Mācījās Gulbenes 2. astoņgadīgajā skolā, tad Rīgas 2. internātskolā. Studēja Latvijas Valsts universitātes Fizikas un matemātikas fakultātē, līdztekus arī Tautas kinoaktieru studijā (1972—1974).
Strādāja par Rīgas piena kombināta skaitļošanas stacijas perforācijas un tabulācijas mašīnu inženieri, pēc tam Rīgas rajona Baložu astoņgadīgajā skolā par santehniķi un saimniecības daļas vadītāju un stingrā režīma kolonijā OC/8 par matemātikas skolotāju. 1986. gadā D. Vanags pārcēlās uz dzīvi Ceraukstē, kur strādāja Griķu deviņgadīgajā skolā par direktora vietnieku mācību un audzināšanas darbā, bet no 1989. gada par skolas direktoru.
Atmodas kustības laikā 1988. gadā D. Vanags iesaistījās Latvijas Tautas frontē (LTF) un viņu ievēlēja par LTF Ceraukstes grupas priekšsēdētāju, savukārt Latvijas Tautas frontes Bauskas rajona nodaļas dibināšanas konferencē 1988. gada 12. novembrī tika ievēlēts par LTF Bauskas rajona nodaļas līdzpriekšsēdētāju, līdzās bārbelietim Ilgaram Krauzem un baušķeniekam Ainaram Bašķim. Gadu vēlāk ievēlēts par LTF Bauskas rajona nodaļas priekšsēdētāju. 1989. gadā iesaistījies arī LNNK. 1989. gada 10. decembra Latvijas PSR vietējo padomju vēlēšanās viņu ievēlēja par Bauskas rajona Tautas deputātu padomes deputātu. Bijis Bauskas rajona Tautas deputātu padomes priekšsēdētāja vietnieks. 1990. gadā D. Vanagu ievēlēja par Latvijas Augstākās Padomes deputātu no 111. Iecavas vēlēšanu apgabala, kā arī par Pilsoņu kongresa delegātu. 1990. gada 4. maijā D. Vanags nobalsoja par Latvijas Republikas neatkarības atjaunošanu, darbojās AP Tautas izglītības, zinātnes un kultūras komisijā, Aizsardzības un iekšlietu komisijā.
No 1991. līdz 1995. gadam D. Vanags bija LNNK Bauskas rajona nodaļas priekšsēdētājs un LNNK Domes loceklis. Ilgus gadus bija Latvijas Republikas Totalitāro režīmu noziegumu izmeklēšanas komisijas priekšsēdētājs.
1993. gadā nesekmīgi kandidēja 5. Saeimas vēlēšanās no LNNK saraksta. Tāpat netika ievēlēts arī 6. Saeimas vēlēšanās, kandidējot no Latvijas Zemnieku savienības, Kristīgi demokrātiskās savienības un Latgales Demokrātiskās partijas saraksta, un 8. Saeimas vēlēšanās, kandidējot no LSDSP saraksta.
2004. gadā atgriezās darbā Griķu skolā, mācīja matemātiku un audzināja klasi. 2009. gada Latvijas pašvaldību vēlēšanās kandidēja uz vietu Bauskas novada domē no LSDSP saraksta, taču netika ievēlēts. Šajā laikā D. Vanags strādāja Saulaines Profesionālajā vidusskolā par matemātikas skolotāju.
Vīpe
Vīpe, arī Veipe, ir ciems Jēkabpils novada Vīpes pagastā, pagasta centrs. Izvietojies pagasta rietumos Neretas krastā autoceļu V795 un V817 krustojumā 16,5 km no novada domes Jēkabpilī un 159 km no Rīgas. Vīpē atrodas pagasta pārvalde, pamatskola, kultūras nams, bibliotēka, pasts, veikals. Apdzīvotā vieta izveidojusies pēckara gados 2,5 km no bijušās Mežmuižas centra, kur bija Vīpes pagastnams un sabiedriskais centrs. Vīpes parks (2 ha) ir vietējas nozīmes dabas piemineklis.
Žoržs Leijē
Žoržs Robērs Fēlikss Konstāns Leijē (fr; dzimis, miris ) bija franču peldētājs un ūdenspolo spēlētājs. Viņš izcīnīja bronzas medaļu 1900. gada vasaras olimpiskajās spēlēs peldēšanā.
1900. gada vasaras olimpiskajās spēlēs Parīzē Leijē startēja gan peldēšanas, gan ūdenspolo sacensībās. Peldēšanā viņš startēja 4 disciplīnās, no kurām labāko rezultātu izcīnīja 200 metru komandu sacensībās. Viņa komanda, kurā viņš startēja kopā ar Dezirē Meršē, Luiju Martēnu un Renē Tartaru, izcīnīja 62 punktu un ieguva bronzas medaļu. 1000 metru brīvajā stilā viņš ieguva 6. vietu ar rezultātu 16:53.2. Savukārt 4000 metru brīvajā stilā un 200 metru peldēšanā uz muguras viņš nefinišēja pirmās kārtas peldējumā. Savukārt ūdenspolo turnīrā viņš bija Pupilles de Neptune de Lille #1 komandas biedrs. Komanda turnīrā startēja tikai pirmās kārtas mačos, kur zaudēja Beļģijas ūdenspolo komandai.
Lielie Lītaunīki
Lielie Lītaunīki ir ciems Zvirgzdenes pagastā, Ciblas novadā. Atrodas 265 km attālumā no Rīgas.
Apdzīvotā vieta atrodas pie autoceļa V600.
1747. gads Latvijā
Šajā lapā ir apkopoti '''1747. gada notikumi Latvijas vēsturē'''. Kurzemes, Zemgales un Sēlijas vēsturiskās zemes atradās Kurzemes un Zemgales hercogistes sastāvā. Piltenes apgabals pakļāvās tiešai Polijas-Lietuvas kopvalsts pārvaldei, saglabājot savu autonomiju, statūtus, landtāgu un tiesu. Vidzemes vēsturiskā zeme atradās Krievijas Impērijas Rīgas guberņas Rīgas un Cēsu provinču sastāvā. Latgales vēsturiskā zeme kā Inflantijas vaivadija atradās Polijas-Lietuvas kopvalsts sastāvā.
Ģirts Šolis
Ģirts Šolis (dzimis ) ir latviešu aktieris, režisors un mūziķis. Pašlaik Latvijas Leļļu teātra galvenais režisors.
2005. gadā absolvējis Latvijas Kultūras akadēmju Dramatiskā un leļļu teātra aktiera specialitātē. 2011. gadā Kultūras akadēmijā ieguvis maģistra grādu Dramatiskā teātra režijā.
Dibinājis radošo apvienību "UMKA.LV", pašlaik ir tās dalībnieks un mākslinieciskais vadītājs.
Režisējis izrādes Dirty Deal Teatro, Latvijas Leļļu teātrī un Latvijas nacionālajā teātrī. Paralēli darbam skatuves mākslas jomā, darbojas arī mūzikā, ir bundzinieks grupās Gaujarts un Frontlaines.
Mazā zoss
Mazā zoss (Anser erythropus) ir neliela auguma pelēko zosu ģints (Anser) ūdensputnu suga, kas ligzdo galvenokārt Āzijas ziemeļos, bet nelielā skaitā tā ligzdo arī Eiropā. Tās tuvākā radiniece ir baltpieres zoss, ar kuru reizēm veido jauktus barus. Mazā zoss ir apdraudēta suga, un to ir aizliegts medīt.
Nevajadzīgie ļaudis
"Nevajadzīgie ļaudis" ir 2008. gadā izdota Latvijas filma. Filmas režisors ir Māris Martinsons.
Mazā zoss
Izplatība
Mazā zoss ligzdo šaurā joslā pāri arktiskajai Eirāzijai. Ziemo Eiropas dienvidos, bet galvenās ziemošanas vietas ir Kaspijas un Melnās jūras piekrastes zemienēs, Krievijas dienvidos, Kazahstānā, kā arī Ķīnas austrumos. Mazā zoss Eiropā ligzdo Skandināvijā un Somijā, tomēr populācija ir ļoti neliela. Tā ir visapraudētākā no visām zosu sugām, kas mājo šajā reģionā. 20. gadsimtā un īpaši pēc 1950. gada mazo zosu populācija samazinājās par 90%. Ziemā mazā zoss reizēm ieklejo Ziemeļāfrikā, sasniedzot Ēģipti, un Ziemeļamerikā, kur to var novērot Džordžijas štatā.
Nevajadzīgie ļaudis
Sižets
Filmā tiek apspēlēts mazās pasaules jēdziens, kurā tiek runāts par to, ka visi cilvēk uz Zemes ir savā starpā saistīti. Tāpat filma pieskaras iedzīvotāju emigrācijai un tiem, kuri gaida savus tuviniekus atgriežamies.
Mazā zoss
Izplatība
Latvijā mazā zoss ir reta caurceļotāja, tomēr patiesā situācija ir neskaidra. Daži no novērojumiem nav pienācīgi dokumentēti un eksistē tikai baumu līmenī.
Atšķirības no baltpieres zoss
Abas sugas (mazo zosi un baltpieres zosi) ļoti grūti atšķirt lidojumā, bet baltpieres zoss ir lielāka, kakls un knābis garāki, baltais pieres laukums mazāks un ap acīm nav dzeltenā gredzena. Mazajai zosij spārni ir proporcionāli garāki. Uz zemes mazās zosis ir ātrākas, veiklākas soļotājas nekā baltpieres zosis, turklāt jauktos baros pamatā uzturas bara priekšgalā.
Uzvedība un barība
Mazā zoss ligzdo retinātā mežu tundrā, kurā galvenokārt aug krūmi, purvu un ezeru tuvumā, ziemo atklātā ainavā, tīrumos ezeru tuvumā. Ligzdošanas teritoiju mazā zoss pamet laikā no augusta vidus līdz septembra vidum.
Mazā zoss ir izteikta veģetāriete. Ligzdošanas sezonas laikā tā barojas ar zāli un jaunajiem krūmu dzinumiem, bet migrācijas periodā un ziemā tās galvenā barība ir sēklas un graudi, piemēram, kvieši un auzas. Ziemas periodā mazās zosis veido kopīgus barus ar citu sugu zosīm.
Ligzdošana
Mazās zosis sāk ligzdot maija beigās vai jūnija sākumā. Ligzda ir sekla iedobe purvainā augsnē, tā vienmēr atrodas zem kāda krūma vai lielāka zāles cera. Ligzda tiek izklāta ar augiem un dunām. Dējumā ir 3—7 olas. Inkubācijas periods ilgst 25—28 dienas. Jaunie putni sāk lidot 35—40 dienu vecumā.
Muhameds Alī pašā
Dzimis albāņu tirgotāja ģimenē. 1801. gadā karaspēka vienība Muhameda Alī vadībā tika nosūtīta uz Ēģipti, lai nodrošinātu teritorijas kontroli pēc Napoleona vienību atkāpšanās. Muhameds Alī veiksmīgi karoja pret angļiem Angļu-turku kara laikā, padzīdams tos no Ēģiptes. Veiksmīgi konsolidējot ietekmi, 1811. gada 1. martā Muhamedam apmāna rezultātā izdevās nogalināt mameluku līderus un pārņemt varu.
Kaut arī formāli Ēģipte bija Osmaņu impērijas sastāvdaļa, Muhameds Alī lielā mērā realizēja neatkarīgu politiku. Viņa valdīšanas laikā Ēģipte tika modernizēta, tāpēc dažkārt Muhameds tiek uzskatīts par mūsdienu Ēģiptes pamatlicēju. Tika nodibināta jaunā parauga armija, skolas, tipogrāfija, avīze, tika veikta zemes reforma un radīta militārā un tekstilrūpniecība.
Muhameds Alī realizēja aktīvu militāro politiku. Osmaņu sastāvā piedalījās Osmaņu—Saūdu karā (1811—1818), Osmāņu pusē Grieķijas Neatkarības karā (1821—1830). 1831. gadā ar Muhameda Alī ziņu viņa dēls Ibrahims pašā ieņēma Osmāņu impērijas Sīriju, sakaudams sultāna Mahmuda II karaspēku. 1838. gadā, kad Muhameds Alī informēja, ka vēlas pasludināt Ēģiptes neatkarību, jaunajam sultānam Abdulmedžidam I ar austriešu un britu atbalstu ēģiptiešu—turku karā (1839—1841) izdevās sakaut Muhameda Alī spēkus un atņemt tam Sīriju.
Dzīves noslēgumā pasliktinājās Muhameda Alī psihiskais stāvoklis. 1844. gadā par līdzvaldnieku tika iecelts Muhameda Ali dēls Ibrahims, tomēr viņš mira pirms tēva 1848. gadā. Pēc Muhameda nāves 1849. gadā par Ēģiptes valdnieku kļuva Muhameda mazdēls Abass pašā.
Sēlijas novadu apvienība
Sēlijas novadu apvienība ir brīvprātīga Latvijas pašvaldību apvienība, kas tika dibināta 2012. gada 14. decembrī kopīgu mērķu un uzdevumu sasniegšanai. Tā darbojas kā Latvijas Pašvaldību savienības struktūrvienība.
Apvienības sastāvā ir 7 Sēlijas novadi:
Kcell
Uzņēmums darbojas ar zīmolu Kcell (mērķauditorija ir korporatīvie klienti) un Activ (plašam personu lokam).
Vēsture
1998. gada 1. jūnijā Kazahstānas valsts sakaru operators Kazaktelekom dibināja biedrību ar ierobežotu atbildību GSM Kazakstan, lai izveidotu mobilo sakaru tīklu. Pēc GSM licences saņemšanas 1999. gada februārī sāka darbu GMS tīkls. 7. februārī tika atklāts zīmols Kcell, kura mērķauditorija bija korporatīvie klienti. 1999. gada 9. septembrī palaists zīmols Activ, kas bija paredzēts plašam personu lokam.
2004. gadā uzņēmuma abonentu skaits pārsniedza 1,5 miljonus. 2007. gadā decembrī tika pieslēgts 6 miljonais abonents. 2011. gadā Kcell uzsāka 3G pakalpojumus.
Līdz 2012. gadam uzņēmuma kapitāls piederēja Fintur Holdings B.V. (51 % kapitāldaļu) un Kazaktelekom (49 %). Fintur Holdings bija Skandināvijas TeliaSonera (tagad Telia Company) un Turcijas Turkcell kopuzņēmums. 2012. gada 2. februārī Kazaktelekom 49 % Kcell kapitāldaļu pārdeva TeliaSonera meitas uzņēmumam Sonera Holding B.V. 2012. gada 27. augustā uzņēmums tika reorganizēts par akciju sabiedrību un pārdēvēts par Kcell («Кселл» АҚ). 2012. gada decembrī uzņēmums veica sākotnējo publisko piedāvājumu, pārdodot 25 % Sonera Holding piederošo akciju. 13. decembrī Kcell akcijas sāka kotēt Kazahstānas fondu biržā un Londonas fondu biržā.
2016. gada februārī Kcell iegādājās papildu frekvenču tiesības, lai varētu attīstīt mobilo sakaru 4G LTE tehnoloģiju. 2016. gadā Kcell parakstīja līgumu ar mobilo sakaru operatoru Beeline Kazakstan (uzņēmums KaR-Tel) par LTE tīklu kopīgu izmantošanu Kazahstānā. 2016. gada 4. maijā Sonera Holding tai piederošās 24 % Kcell acijas pārdeva Telia Company meitas uzņēmumam TeliaSonera Kazakhstan Holding B.V.
2018. gada 21. decembrī Kazaktelekom iegādājās 24 % Kcell akciju no TeliaSonera Kazakhstan Holding un 51 % no Fintur Holdings, tādējādi Kazaktelekom kļuva par 75 % Kcell akciju turētāju. 2019. gada 25. februārī Latvijas Goda konsuls Kazahstānā, Kcell galvenais tirdzniecības vadītājs Kaspars Kukelis tika iecelts par Kcell vadītāju. 2021. gada 6. februārī par galveno izpilddirektoru kļuva Jurijs Harlamovs, nomainot Kukeli.
NEE-02 Krysaor
NEE-02 Krysaor bija Ekvadoras otrais pavadonis. Tas paredzēts fotografēšanai un video uzņemšanai kosmosā izglītojošiem mērķiem. Palaists 2013. gada novembrī. Misija beigta 2014. gada novembrī.
Pavadoni izgatavoja nevalstiska organizācija Ekvadoras civilā kosmosa aģentūra (EXA) un bija paredzēts kā rezerves aparāts pavadonim NEE-01 Pegaso. Tas būvēts CubeSat 1U formā ar izmēriem 10 × 10 × 10 cm un masu 1,2 kg. Tam ir divi atverami saules bateriju paneļi, bet to izvietojums ir atšķirīgs no Pegaso. Citādi tas ir analoģisks NEE-01 Pegaso.
Lidojuma gaita
NEE-02 Krysaor tika palaists 07:10:11 UTC ar nesējraķeti Dnepr no Jasnijas raķešu palaišanas bāzes Orenburgas apgabalā Krievijā.
Eduards Johansons
Eduards Johansons (dzimis Valmierā) ir latviešu aktieris.
NEE-02 Krysaor
Lidojuma gaita
2014. gada janvāra beigās tika paziņots, ka ar NEE-02 Krysaor palīdzību nodibināts kontakts ar NEE-01 Pegaso, kurš 2013. gada maijā bija sadūries ar PSRS nesēraķetes Ciklon-3 pēdējās pakāpes fragmentu un ar to tika zaudēti sakari.
NEE-02 Krysaor misija beigta 2014. gada 21. novembrī.
Eduards Johansons
2010. gadā beidzis Ādažu Brīvo Valdorfa skolu. 2015. gadā absolvējis Latvijas Kultūras akadēmijas dramatiskā teātra aktiera kursu pie Annas Eižvertiņas.
Valmieras teātra izrādēs piedalās kopš 2015. gada.
Dafnids un Hloja
Dafnids un Hloja ir ievērojamākais mīlestības romāns antīkajā literatūrā. To sarakstījis Romas laika sengrieķu autors Longs (ap 2. vai 3. gs.), rādot divu jauniešu mīlestību no pašām pirmajām, tikko apjaustajām, neizprastajām jūtām līdz tās piepildījumam.
Termins romāns gan radies tikai 12. gadsimtā. Viduslaikos franču vārds roman apzīmēja darbu, kas sarakstīts romāņu, t. i., tautas runātajā, nevis latīņu valodā. Runājot par antīkās literatūras prozas darbiem, ar šo terminu apzīmē izvērsta vēstījuma prozas sacerējumu, kurā galvenais ir mīlestības motīvs. Tā kā sengrieķu mīlestības romāns ievērojami ietekmējis dažus vēlāko laiku romāna paveidus, tad šis apstāklis arī bijis par pamatu šā daudz vēlāk darinātā termina attiecināšanai uz kādu no antīkās literatūras parādībām.
Leili Pernpū
Leili Pernpū (et; ; dzimusi, Hāpsalu, mirusi ) bija Igaunijas daudzkārtējā čempione šahā.
Ankona
Ankona (it, izrunā: ) ir pilsēta Itālijā, Markes reģiona administratīvais centrs. Tā atrodas Itālijas centrālajā daļā Adrijas jūras krastā, aptuveni 280 km uz ziemeļaustrumiem no Romas.
Lielie Loči
Lielie Loči ir ciems Izvaltas pagastā, Krāslavas novadā. Atrodas 265 km attālumā no Rīgas.
Ankona
Ankona ir dibināta ap 390. gadu p.m.ē kā sirakūziešu kolonija. 2. gadsimtā p.m.ē. pilsētu iekaroja Senā Roma un uzplauka kā nozīmīga ostas pilsēta. Līdz 1860. gadam, kad Ankona kļuva par daļu no Itālijas, pilsētu bija kontrolējušas dažās tautas un valstis.
Ievērojamas personības
Ankonā dzimuši vai dzīvojuši:
1748. gads Latvijā
Šajā lapā ir apkopoti '''1748. gada notikumi Latvijas vēsturē'''. Kurzemes, Zemgales un Sēlijas vēsturiskās zemes atradās Kurzemes un Zemgales hercogistes sastāvā. Piltenes apgabals pakļāvās tiešai Polijas-Lietuvas kopvalsts pārvaldei, saglabājot savu autonomiju, statūtus, landtāgu un tiesu. Vidzemes vēsturiskā zeme atradās Krievijas Impērijas Rīgas guberņas Rīgas un Cēsu provinču sastāvā. Latgales vēsturiskā zeme kā Inflantijas vaivadija atradās Polijas-Lietuvas kopvalsts sastāvā.
1947. gada Pasaules čempionāts hokejā
1947. gada Pasaules čempionāts hokejā (arī 1947. gada Eiropas čempionāts hokejā) bija 14. Pasaules čempionāts hokejā, kas vienlaicīgi bija arī 25. Eiropas čempionāts hokejā. Tas bija arī pirmais čempionāts pēc Otrā pasaules kara. Čempionāts no 15. līdz 23. februārim norisinājās Čehoslovākijas galvaspilsētā Prāgā.
Pirmo reizi par čempioniem kļuva Čehoslovākijas hokeja izlase.
Engure (upe)
Engure ir upe Ventspils novadā. Iztek no Usmas ezera un ietek Puzes ezerā, no kura iztek Rindas upe.
Iztece - Usmas ezera rietumi. Tek ziemeļu-ziemeļrietumu virzienā. Ietek Puzes ezera dienvidos. Lielākās pietekas - Dūņupe, Dūņupīte, Riekte.
Upi šķērso valsts autoceļi V1325 (Usma–Amjūdze), V1323 (Sili–Ugāles dzirnavas–Smilši), A10 (Rīga—Ventspils), V1311 (Ugāle–Blāzma–Ance), V1344 (Baloži–Puzenieki–Puzes stacija), kā arī dzelzceļa līnija Rīga—Ventspils. Upes krastos atrodas Zaļais ciems, Usmas pagasta Dzirnavas, Ugāles pagasta Dzirnavas, Ciesengure.
Friendly Fire
Friendly Fire ir 2006. gada ASV, Apvienotās Karalistes un Japānas muzikāla filma, kuras režisore un viena no scenārija autoriem ir Mišela Siveta. Galvenās lomas filmā atveido Šons Lenons, Lindsija Loena, Bižū Filipsa, Eiša Ardžento, Džordana Brūstere un Kerija Fišere. Filmas pirmizrāde notika.
Filma veidota kā sirreāla fantāzija par mīlestību un draudzību.
Jūlija Švaigere
Jūlija Švaigere (he; dzimusi Vinnicā) ir Ukrainā dzimusi Izraēlas starptautiskā lielmeistare šahā (2017).
Biogrāfija
2008. gada martā Odesā uzvarējusi Ukrainas meiteņu šaha čempionātā U16 vecuma grupā, bet 2010. gada februārī Kijevā atkārtojusi šo panākumu Ukrainas meiteņu šaha čempionātā U18 vecuma grupā. Kopš 2012. gada šaha turnīros pārstāv Izraēlu. 2016. gada Eiropas individuālajā šaha čempionātā sievietēm ieņēmusi 11. vietu un izcīnījusi tiesības piedalīties 2018. gada Pasaules sieviešu šaha čempionātā pēc izslēgšanas sistēmas. 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā zaudējusi Monikai Socko.
Pārstāvējusi Izraēlas komandu lielākajos komandu šaha turnīros:
Par panākumiem turnīros FIDE 2013. gadā viņai piešķīrusi starptautiskās meistares (WIM), bet 2017. gadā - starptautiskās lielmeistares (WGM) nosaukumu. Tajā pašā 2017. gadā viņai pieškirts arī vīriešu starptautiskā meistara (IM) nosaukums.
Personīgā dzīve
2014. gada oktobrī apprecējusies ar Rīgā dzimušo šaha lielmeistaru Arkādiju Naidiču.
Kibeles tipa asteroīds
Kibeles tipa asteroīdi ir asteroīdu grupa ar līdzīgām orbītām un fiziskajiem parametriem. Atrodas asteroīdu joslas ārējā malā, grupas asteroīdu orbītu lielās pusasis ir no 3,27 AU līdz 3,7 AU, ekscentricitāte mazāka par 0,3, inklinācija < 25°. Grupa nosaukta asteroīda 65 Kibele vārdā. Domājams, ka grupas asteroīdi radušies no viena kopēja objekta, kurš senatnē izjucis trieciena rezultātā.
Grupas nozīmīgākie pārstāvji ir 87 Silvija, 65 Kibele, 107 Kamilla, 121 Hermione un 76 Freija.
Ozolu iela (Jūrmala)
Ozolu iela ir iela Jūrmalā, Mellužu apkaimē. Ozolu iela sākas krustojumā ar Mellužu prospektu un beidzas 70 metrus aiz krustojuma ar Vasaras ielu. Kopējais ielas garums ir 610 metri, tā ir klāta ar asfaltbetona segumu, bet posmā no Zemeņu ielas līdz dzelzceļam ir grants segums. Ielai ir strupceļš, jo starpā atrodas dzelzceļš. Ielā ir savrupmāju un vasarnīcu apbūve.
Ielu savienojumi
Ozolu iela ir savienota ar šādām ielām:
Dricānu iela
Dricānu iela ir iela Rīgā, Latgales priekšpilsētā, Maskavas forštatē. Iela sastāv no 2 braukšanas joslām ar bruģa un asfalta segumu. Dricānu iela sākas pie krustojuma ar Maskavas ielu un beidzas pie krustojuma ar Kojusalas ielu. Kopējais ielas garums ir 224 metri. Dricānu ielā ir daudzstāvu dzīvojamo namu apbūve.
Uz Maskavas ielas un Dricānu ielas stūra atrodas Ercenģeļa Mihaila pareizticīgo baznīca (Maskavas ielā 170).
Vēsture
Dricānu iela savu pirmo nosaukumu ieguva tikai 1909. gadā, kad tika nosaukta par Elija ielu. Līdz tam pastāvēja kā beznosaukuma šķērsiela, kas atzarojas no Maskavas ielas. 1925. gadā tika pārsaukta par Dricānu ielu, par godu pagasta centram Rēzeknes apriņķī.
Ielu savienojumi
Dricānu iela krustojas ar šādām ielām:
1749. gads Latvijā
Šajā lapā ir apkopoti '''1749. gada notikumi Latvijas vēsturē'''. Kurzemes, Zemgales un Sēlijas vēsturiskās zemes atradās Kurzemes un Zemgales hercogistes sastāvā. Piltenes apgabals pakļāvās tiešai Polijas-Lietuvas kopvalsts pārvaldei, saglabājot savu autonomiju, statūtus, landtāgu un tiesu. Vidzemes vēsturiskā zeme atradās Krievijas Impērijas Rīgas guberņas Rīgas un Cēsu provinču sastāvā. Latgales vēsturiskā zeme kā Inflantijas vaivadija atradās Polijas-Lietuvas kopvalsts sastāvā.
Cilts
Eiropā ciltis sāka veidoties ar 4500. gadu p.m.ē. Donavas ielejā, Latvijas teritorijā neolītā ciltis varēja veidoties no vairākām dzimtas kopienām.
Aiviekstes iela (Rīga)
Aiviekstes iela ir iela Rīgā, Latgales priekšpilsētā Maskavas forštatē. Iela sastāv no 2 braukšanas joslām. Aiviekstes iela sākas pie krustojuma ar Maskavas ielu un beidzas pie krustojuma ar Lomonosova ielu. Kopējais ielas garums ir 359 metri.
Jevģenijs Zaščerinskis
Jevģenijs Zaščerinskis (dzimis Robežnieku pagastā) ir latviešu lauksaimnieks un politikis, bijušais Latvijas Augstākās Padomes deputāts (1990—1993).
Dzīvesgājums
Dzimis Robežnieku pagastā skolotāja Jāzepa Zaščerinska ģimenē. Pēc Latvijas okupācijas sekojošās 1941. gada 14. jūnija deportācijas laikā viņu kopā ar ģimeni izsūtīja uz Krasnojarskas novadu, no kurienes viņiem izdevās atgriezties Latvijā 1946. gadā.
Pēc Latvijas Lauksaimniecības akadēmijas Agronomijas fakultātes absolvēšanas Jevģenijs Zaščerinskis strādāja par agronomu dažādās padomju saimniecībās. 1967. gadā viņu iecēla par Dobeles rajona Lauksaimniecības pārvaldes galveno agronomu, pēc tam par pārvaldes priekšnieku. No 1977. gada viņš bija padomju saimniecības “Bērze” direktors.
Politiskā darbība
Latvijas neatkarības atjaunošanas laikā 1990. gadā J. Zaščerinskis tika ievēlēts par Latvijas Augstākās Padomes deputātu no 123. Krimūnu vēlēšanu apgabala. 1990. gada 4. maijā viņš nobalsoja par Latvijas Republikas neatkarības atjaunošanu. Darbojās Latvijas Tautas frontes frakcijā.
1993. gadā J. Zaščerinski no "Saskaņa Latvijai — Atdzimšana tautsaimniecībai" saraksta ievēlēja 5. Saeimā.1994. gadā viņš nolika Saeimas deputāta mandātu un bija Zemkopības ministrijas parlamentārais sekretārs.
1995. gadā nesekmīgi kandidēja 6. Saeimas vēlēšanās no Tautsaimnieku politiskās apvienības saraksta “Tautsaimnieks”, kā arī saglabāja Zemkopības ministrijas parlamentārā sekretāra amatu. 1996. gadā viņš kļuva par Saeimas Tautsaimniecības komisijas konsultantu.
1997. gadā J. Zaščerinskis iestājās Latvijas Zemnieku savienībā. No tās saraksta 1998. gadā nesekmīgi kandidēja 7. Saeimas vēlēšanās, bet joprojām turpināja ieņemt Zemkopības ministrijas parlamentārā sekretāra amatu. 1999. viņš kļuva par Zemkopības ministra Pētera Salkazanova padomnieku. 2001. gada Latvijas pašvaldību vēlēšanās J. Zaščerinskis nesekmīgi kandidēja uz vietu Rīgas domē.
Apbalvojumi
2000. gadā J. Zaščerinski apbalvoja ar trešās šķiras Triju Zvaigžņu ordeni.
Lausanne HC
Lausanne HC ir profesionāla hokeja komanda, kas bāzēta Lozannā, Šveicē, un spēlē Šveices hokeja līgā. Komanda dibināta 1922. gadā.
Līdz 2013. gadam komanda spēlēja NLB līgā, taču iepriekšējo reizi Šveices hokeja līgā klubs startēja no 2001. līdz 2005. gadam.
Pašlaik (2022) komandas sastāvā spēlē latviešu hokejisti Ronalds Ķēniņš un Ivars Punnenovs.
Ieriņezers
Ieriņezers (arī Ieriņu ezers) ir noteces ezers Ventspils novada Puzes pagasta austrumos.
Snovbords 2022. gada ziemas olimpiskajās spēlēs — snovborda kross vīriešiem
Snovborda kross vīriešiem bija viena no 11 disciplīnām snovbordā 2022. gada ziemas olimpiskajās spēlēs. Sacensības notika Gentinas sniega parkā, Džandzjakou 2022. gada 10. februārī. Sacensībās kopā bija pārstāvēti 32 sportisti no 14 valstīm.
Kvalifikācija
Kopā sacensībām varēja kvalificēties 32 snovbordisti. No vienas valsts varēja startēt ne vairāk kā četri sportisti. Lai sportists varētu piedalīties sacensībās, viņam ir jābūt vismaz 100,00 FIS punktiem, FIS punktu sarakstā 2022. gada 17. janvārī un 30 labāko finišētāju sarakstā Pasaules kausa sacensībās vai 2021. gada FIS snovborda pasaules čempionātā.
Izsēšanas braucieni
Izsēšanas braucienos startēja visi 32 sportsti. Pirmo braucienu veica pilnīgi visi sportisti, savukārt otrajā braucienā startēja tikai sportisti, kuri 1. braucienā bija ieguvuši 17. — 32. vietu.
Astodaļfināls
Pēc izsēšanas kārtas visi sportisti, ņemot vērā iegūto rezultātu, tika sadalīti astodaļfinālu 8 braucienos. Katrā no 8 braucieniem divi labākie sportisti kvalificējās nākamajai kārtai.
— kvalifikācija nākamajai kārtai.
Ceturdaļfināls
Ceturdaļfinālā startēja 16 labākie sportisti no astodaļfināla. Katra ceturdaļfināla divi labākie sportisti kvalificējās pusfinālam.
Pusfināls
Pusfinālā startēja 8 labākie ceturdaļfinālā braucošie sportisti. No katra pusfināla divi labākie sportisti kvalficējās lielajam finālam, bet pārējie četri sportisti startēja mazajā finālā.
— kvalifikācija nākamajai kārtai.
Fināls
Fināls bija sadalīts divās kārtās Lielajā finālā startēja komandas, kuras pusfinālos bija ieguvušas 1. un 2. vietu. Šajā finālā notika cīņa par olimpiskajām medaļām. Mazajā finālā startēja komandas, kuras pusfinālos bija ieguvušas 3. un 4. vietu. Šajā fināla kārtā notika cīņa par 5. — 8. vietu.
Pārstāvētās valstis un sportisti
Sieviešu sloupstaila sacensībās startēja 32 sportisti no 14 valstīm.
Iekavās norādīts sportistu skaits no attiecīgās valsts.
Analītiska valoda
Analītiska valoda ir tāda, kurā dažādas gramatiskās attieksmes izsaka ar vārdu kārtības izmainīšanu vai citu vārdu pievienošanu, nevis vārdu locīšanu. Analītiskas valodas jēdziens ir saistīts ar jēdzienu izolējoša valoda, kurās morfēmu/vārdu attiecība ir tuvu 1:1, kas dzīvē izpaužas kā viena zilbe uz vienu vārdu.
Vidusmēra latviešu valodas vārdos mēdz būt daudz morfēmu uz vienu vārdu, piemēram, vārdā "piemineklis" ir četras morfēmas, priedēklis pie-, sakne min, piedēklis ekl un 2. deklinācijas galotne -is. Tādējādi latviešu valoda ir sintētiska – vārdi tiek darināti no vairākām morfēmām un gramatiskās attieksmes izsaka, vārdus lokot.
Piemēri
Indoeiropiešu valodas parasti ir lielākā vai mazākā mērā sintētiskas. Angļu valoda ir izņēmums, senangļu valoda bija sintētiska, taču mūsdienu angļu valoda ir zaudējusi savu sintētiskumu un kļuvusi analītiska. Vairāki autori norāda uz līdzībām starp angļu valodu ar analītiskajām Austrumāzijas valodām, piemēram, ķīniešu un vjetnamiešu valodu.
Analītiska pretstatā izolējošai
Valodas analītiskumu nosaka tas, vai tās vārdi tiek deklinēti un konjugēti, bet to, vai valoda ir izolējoša, nosaka tās vārdu garums. Šie jēdzieni ir atšķirīgi, taču tie pārklājas, jo analītiskas valodas lielākoties ir izolējošas.
Baunti salas
Baunti salas ir Jaunzēlandei piederošs neapdzīvotu vulkānisku salu arhipelāgs Klusā okeāna dienvidos Subantarktikā, administratīvi daļa no Jaunzēlandes Ārējām salām. Izvietojies ap 670 km uz dienvidaustrumiem no Jaunzēlandes Dienvidsalas un 530 km uz dienvidrietumiem no Četema salām. Arhipelāgs veidojas no trijām salu grupām, kas izretojušās dienvidaustrumu—ziemeļrietumu virzienā 4 km garumā. Kopš 1998. gada kopā ar pārējām Jaunzēlandes Subantarktikas salām pasludinātas par UNESCO Pasaules mantojuma vietu.
Salas 1788. gadā atklāja britu kuģis Bounty kapteiņa Viljama Blaja (William Bligh) vadībā, kurš tās nosauca par godu savam kuģim. Tas notika tikai dažus mēnešus pirms slavenā dumpja uz kuģa, kā rezultātā izveidojās Pitkērnas salas kolonija. 19. gadsimta sākumā salās intensīvi tika medīti roņi, pirmajos divos gados nogalinot ap 50 000 dzīvnieku. 1830. gadā salās palika tikai ap duci roņu.
Jāns Anvelts
Jāns Anvelts (, 1884–1937) bija jurists un politiķis, Igaunijas darba komūnas padomes vadītājs (1918-1919).
Dzīvesgājums
Dzimis 1884. gada 18. (6.) aprīlī Voiseku pagasta Orgu ciemā zemnieku ģimenē. Mācījās Tērbatas skolotāju seminārā, pēc tā beigšanas strādāja par skolotāju Toilā Austrumviru apriņķī (1905—1907) un piedalījās 1905. gada revolūcijas notikumos. Kā eksterns beidza tieslietu studijas Pēterburgas universitātē (1907—1912), līdztekus no 1907. gada darbojās igauņu sociāldemokrātiskajā partijā. No 1912. gada strādāja par advokāta palīgu Narvā un bija lielinieku avīzes Kiir ("Stars"), "Darba balss", "Tautas avīzes" u.c. kreiso laikrakstu redaktors. Pēc Februāra revolūcijas 1917. gadā bija Narvas revolucionārās komitejas loceklis, Narvas padomes priekšsēdētājs. 1917. gada 5.–9. augustā 1. Igaunijas Padomju kongresā viņu ievēlēja par Autonomās Igaunijas guberņas strādnieku un kareivju deputātu padomju izpildkomitejas deputātu, bet 25.–27. oktobrī 2. Igaunijas Padomju kongresā par šīs izpildkomitejas priekšēdi. 1917. gada novembrī viņu ievēlēja par Krievijas Satversmes sapulces deputātu. 1917. gada 9. novembrī (27. oktobrī pēc VS) viņa vadītā Igaunijas Padomju izpildkomiteja vardarbīgi pārņēma varu savās rokās. 1918. gada 5. janvārī (1917. gada 23. decembrī pēc VS) Igaunijas Padomju izpildkomiteja atbalstīja lēmumu par Narvas atdalīšanu no Pēterburgas guberņas Jamburgas apriņķa un Narvas apriņķa izveidi un pievienošanu Igaunijas guberņai. Pēc Vācijas karaspēka ienākšanas Tallinā 1918. gada 24. februārī bēga uz Petrogradu, kur vadīja Petrogradas nacionālo lietu komisariātu un Krievijas boļševiku partijas igauņu sekcijas Centrākomiteju.
Drīz pēc Novembra revolūcijas un Brestļitovskas miera līguma anulēšanas 1918. gada 15. novembrī piedalījās Igaunijas pagaidu revolucionārā komitejas izveidē Petrogradā. Kad 29. novembrī Sarkanā armija ieņēma Narvu, viņš kļuva par Igaunijas darba komūnas padomes priekšsēdi. Pēc Sarkanās armijas atkāpšanās no Narvas kopā ar citiem valdības locekļiem pārcēlās uz Lugu, kur pēc Padomju Krievijas pamiera sarunu piedāvājuma Igaunijai pēc tam, kad 1919. gada 5. jūnijā šī valdība tika izformēta, Anvelts bija Petrogradas revolucionārā tribunāla priekšsēdētājs.
1921. gada augustā Anvelts nelegāli atgriezās Igaunijā un izveidoja Igaunijas Komunistiskās partijas pagrīdes organizāciju, kas 1924. gada 1. decembrī mēģināja Tallinā veikt valsts apvērsumu. Pēc tā izgāšanās bēga uz Krieviju, kur bija Ļeņingradas N. Žukovska Gaisa kara akadēmijas komisārs (1926—1929), 1928. gadā PSRS un Kominternes vadība uzdeva Igaunijas KP sākt aktīvi gatavoties iespējamam karam ar Igauniju. Vēlāk darbojās Civilās aviācijas galvenās pārvaldes vadībā (1929—1935), no 1935. gada bija Kominternes Starptautiskās kontroles komisijas loceklis un atbildīgais sekretārs. Lielā terora laikā viņu 1937. gada decembrī arestēja. Miris cietumā spīdzināšanas rezultātā 1937. gada 11. decembrī Maskavā.
Bura
Bura ir audums vai plāksne, kas piestiprināta pie transportlīdzekļa un kas pārvērš vēja enerģiju kustībā.
Vienkāršākā bura ir vienkāršs auduma gabals (buru audekls). Liela izmēra buras tiek sašūtas kopā no vairākiem gabaliem. Burām pirms to izveides piešķir tādu formu, lai gatavai burai, kas uzstādīta tam paredzētajā vietā un vēja piepūsta, būtu laba plūdlīniju forma, kas šķērsgriezumā atgādina putna spārnu, un dotu pēc iespējas lielāku lietderīgo spēku.
Sastopamas arī buras, kuram nav tradicionālā konstrukcija, jo tās ir novietotas horizontāli kā spārns un izmanto vēja spēku tam pašam nolūkam kā bura. Šādas konstrukcijas tiek uzstādītas sporta laivām, lai uzstādītu ātruma rekordus uz ūdens.
Krāčezers
Krāčezers (arī Krāču ezers) ir noteces ezers Ventspils novada Puzes pagasta ziemeļu daļā.
Ezers atrodas glaciokarsta ieplakā.
Lazars Markovičs
Lazars Markovičs (dzimis ) ir Serbijas futbolists, pussargs, Serbijas futbola izlases dalībnieks. Kopš 2019. gada spēlē Serbijas Superlīgas kluba FK Partizan sastāvā.
Sasniegumi
Partizan
Benfica
Individuālie sasniegumi
Lyngby Boldklub
Lyngby Boldklub ir Dānijas futbola klubs no Lingbī (Kongens Lyngby; komūnas centra Kopenhāgenas ziemeļu nomalē), kurš spēlē Dānijas Superlīgā.
Hrona
Hrona (sk; de; la) ir upe Slovākijas vidusdaļā, Donavas kreisā pieteka, kuras iztece atrodas Tatru kalnos. Tās kopējais garums ir 298 kilometri, kas tādējādi to padara par otru garāko upi Slovākijā. Hronas krastos atrodas tādas nozīmīgas pilsētas kā Zvolena, Banska Bistrica un Brezno.
Vēsture
Romas impērijas laikā upe bija pazīstama kā Grana (Granua), kuras apkārtni galvenokārt apdzīvoja kvadi (Quadi), kas paši par sevi bija daļa no ģermāņu tautām impērijas pierobežā.
Stabulnieki
Stabulnieki var būt:
Padujas province
Padujas province ir viena no Itālijas provincēm valsts ziemeļos, Veneto reģionā. Tās administratīvais centrs un lielākā pilsēta Paduja. Padujas province sīkāk iedalās 102 komūnās.
Pavels Francouzs
Pavels Francouzs (dzimis ) ir čehu hokejists, vārtsargs, Čehijas hokeja izlases dalībnieks. Pašlaik (2018) Francouzs spēlē NHL kluba Kolorādo "Avalanche" rindās.
Spēlētāja karjera
Profesionāļa karjeru Francouzs uzsāka 2008.—09. gada sezonā, aizvadot 15 spēles Čehijas Ekstralīgas kluba HK Pilzene sastāvā. Čehijas Ekstralīgā Francouzs gan nostiprinājās tikai 2012.—13. gada sezonā, kad bija HC Litvínov pamatvārtsargs. Komandas rindās 2013. un 2015. gadā tika atzīts par līgas labāko vārtsargu, 2015. gadā kopā ar komandu izcīnot arī līgas čempiona titulu. Francouzs tika atzīts par izslēgšanas kārtas vērtīgāko spēlētāju.
2015. gada vasarā Francouzs noslēdza trīs gadu līgumu ar Kontinentālās hokeja līgas klubu Čeļabinskas "Traktor". 2016.—17. gada sezonu Francouzs noslēdza ar visas līgas labāko atvairīto metienu procentu, kā arī piedalījās KHL Zvaigžņu spēlē. "Traktor" rindās spēlēja līdz 2018. gada maijam, kad noslēdza viena gada līgumu ar NHL vienību Kolorādo "Avalanche".
Čehijas hokeja izlases rindās spēlējos četros Pasaules čempionātos.
1750. gads Latvijā
Šajā lapā ir apkopoti '''1750. gada notikumi Latvijas vēsturē'''. Kurzemes, Zemgales un Sēlijas vēsturiskās zemes atradās Kurzemes un Zemgales hercogistes sastāvā. Piltenes apgabals pakļāvās tiešai Polijas-Lietuvas kopvalsts pārvaldei, saglabājot savu autonomiju, statūtus, landtāgu un tiesu. Vidzemes vēsturiskā zeme atradās Krievijas Impērijas Rīgas guberņas Rīgas un Cēsu provinču sastāvā. Latgales vēsturiskā zeme kā Inflantijas vaivadija atradās Polijas-Lietuvas kopvalsts sastāvā.
Lindsay Lohan's Indian Journey
Filmā Lindsija Loena ceļo uz Indiju, lai izpētītu jautājumu par bērnu tirdzniecību.
Lietuvas premjerministru uzskaitījums
Šajā uzskaitījumā apkopoti Lietuvas premjerministri, kopš 1918. gada, kad Lietuva ieguva neatkarību no Krievijas Impērijas. Padomju okupācijas periodā premjerministra amats tika likvidēts. Taču atgūstot neatkarību 1990. gadā premjerministra amats. No 1918. līdz 1940. gadam un no 1990. līdz 1992. gadam premjerministra amata oficiālais nosaukums bija "Ministru padomes priekšsēdētājs".
30px Lietuvas Republika (1918 — 1940) 30px
{{legend| yellow | Nacionālā progresa partija |border=1px solid #AAAAAA}} {{legend| green | Zemnieku Savienība |border=1px solid #AAAAAA}} {{legend| #3333CC | Lietuvas Kristīgi demokrātiskā partija |border=1px solid #AAAAAA}} {{legend| Lightgreen | Lietuvas Tautas zemnieku Savienība |border=1px solid #AAAAAA}} {{legend| #BFFF00 | Lauksaimnieku apvienība |border=1px solid #AAAAAA}} {{legend| gold | Lietuvas Nacionālistu savienība |border=1px solid #AAAAAA}} {{legend| #DDDDDD | Bez partijas / Neatkarīgais |border=1px solid #AAAAAA}}
30px Lietuvas Republika (1990 — mūsdienas) 30px
{{legend| #E75480 | Lietuvas Demokrātiskā Darba partija |border=1px solid #AAAAAA}} {{legend| #0080FF | Tēvzemes savienība — Lietuvas kristīgie demokrāti |border=1px solid #AAAAAA}} {{legend| #FFD126 | Lietuvas Liberālā savienība |border=1px solid #AAAAAA}} {{legend| #FF101A | Lietuvas Sociāldemokrātiskā partija |border=1px solid #AAAAAA}} {{legend| #DDDDDD | Bez partijas / Neatkarīgais |border=1px solid #AAAAAA}}
Skrunda-1
Skrunda-1, oficiāli Līdumnieki, saukts arī Skrunda-2 un Lokators, ir pamests ciems un bijusī PSRS radaru stacija 5 km uz ziemeļiem no Skrundas Raņķu pagastā. Tajā atradās divi Dņepr radari (NATO apzīmējums: Hen House), kas tika uzbūvēti 1960. gados. Pirms PSRS sabrukuma bija uzsākta Darjal radara celtniecība. Skrunda bija nozīmīgs objekts Padomju Savienībai, jo tās radari nosedza Rietumeiropu. Šie divi šķūņa formas radari bija viena no PSRS nozīmīgākajām agrā brīdinājuma radaru stacijām objektu novērošanai kosmosā un iespējamu starpkontinentālo ballistisko raķešu izsekošanai.
Militārais objekts
2008. gadā Latvijas valdība izlēma pārdot Skrundas-1 pilsētiņu. 2010. gada 5. februārī visus 40 hektārus zemes pārdeva izsolē. Sākumcena bija 150 000 latu (290 000 USD; 211 000 EUR). Izsolē uzvarēja Krievijas uzņēmums Alekseevskoye-Serviss par 1,55 miljonu latu (3,1 miljoni USD; 2,2 miljoni EUR). Izsole notika divas stundas, un tajā piedalījās vēl viens Krievijas uzņēmums, kā arī kāds pircējs no Azerbaidžānas.
Izsoles uzvarētājs nesamaksāja nosolīto summu, tāpat atteicās otrās vietas ieguvējs. Pilsēta vēlreiz tika izsolīta 2010. gada jūnijā par 170 000 latiem.
No 2016. gada februāra saistībā ar palielināto interesi par objektu, pašvaldība ieviesa ieejas maksu 4 eiro apjomā no personas. 2016. gada jūlijā pieņemts lēmums nodot pilsētiņu Aizsardzības ministrijas īpašumā, lai izveidotu militāru objektu karavīru apmācībai. 2018. gada janvārī Aizsardzības ministrija pārņēma bijušo padomju kara pilsētiņu, un tajā tika ierīkots reģionāla līmeņa poligons militāriem treniņiem pilsētvides apstākļos, kā arī militārā transporta ekspozīcija.
Mūsdienās (2022) bijušās Skrundas-1 armijas pilsētiņas teritorija ir sakārtota, un tajā ierīkots militārais poligons "Mežaine".
Deivs Bolands
Deivs Bolands (en; dzimis ) ir bijušais kanādiešu hokejists, centra uzbrucējs. Karjeras laikā aizvadījis 10 sezonas Nacionālajā hokeja līgā, 2010. un 2013. gadā kopā ar Čikāgas "Blackhawks" kļūstot par Stenlija kausa čempionu.
Spēlētāja karjera
Pēc četrām Ontārio hokeja līgas kluba Londonas "Knights" sastāvā aizvadītām sezonām profesionāļa karjeru Bolands sāka 2006.—07. gada sezonā, kuru aizvadīja Amerikas hokeja līgas vienībā Norfolkas "Admirals". Sezonas gaitā uzbrucējs aizvadīja vienu spēli arī Čikāgas "Blackhawks" sastāvā.
Amstel Gold Race
Amstel Gold Race ir šosejas riteņbraukšanas sacensības, vienas no Ardēnu klasikām, kas pārsvarā notiek Nīderlandē, Limburgas provinces dienvidu daļā. Kopš 1989. gada tās ir bijušas to sacensību skaitā, kas ir iekļautas sezonas kopvērtējuma aprēķinā kā daļa no UCI šosejas riteņbraukšanas Pasaules kausa (1989—2004), UCI ProTour (2005—2010), UCI pasaules ranga (2009—2010) un kopš 2011. gada — UCI Pasaules tūres. Tās ir svarīgākās šosejas riteņbraukšanas sacensības Nīderlandē.